SL Uradni list Evropske unije L 60/7

IZVEDBENA UREDBA KOMISIJE (EU) 2018/308

z dne 1. marca 2018

o določitvi izvedbenih tehničnih standardov za Direktivo 2014/59/EU Evropskega parlamenta in Sveta glede oblik, predlog in opredelitev, na podlagi katerih organi za reševanje zbirajo informacije o minimalni zahtevi glede kapitala in kvalificiranih obveznosti, ter jih pošiljajo Evropskemu bančnemu organu

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (1) ter zlasti tretjega pododstavka člena 45(17) Direktive;

ob upoštevanju naslednjega:

(1) Organi za reševanje morajo za vsako institucijo določiti minimalno zahtevo glede kapitala in kvalificiranih obveznosti v skladu z zahtevami in postopki iz člena 45 Direktive 2014/59/EU, kot je podrobneje določeno v Delegirani uredbi Komisije (EU) 2016/1450 (2).

(2) Organi za reševanje morajo v skladu s členom 45(16) Direktive 2014/59/EU Evropski bančni organ (EBA) ob usklajevanju s pristojnimi organi obvestiti o zahtevah, ki so jih določili. Enotne oblike, predloge in opredelitve, na podlagi katerih se informacije zbirajo in pošljejo EBA, bi morale biti oblikovane tako, da EBA olajšajo spremljanje odločitev o minimalni zahtevi glede kapitala in kvalificiranih obveznosti in zagotavljajo smiselno oceno usklajevanja pristopa v celotni Uniji.

(3) Za skupine, za katere velja konsolidirana minimalna zahteva glede kapitala in kvalificiranih obveznosti, je treba pojasniti, kateri organ za reševanje bi moral EBA poslati tako informacije o minimalni zahtevi glede kapitala in kvalificiranih obveznosti, določeni za zadevno nadrejeno družbo, kot tudi informacije o minimalni zahtevi glede kapitala in kvalificiranih obveznosti, ki se uporablja za podrejene družbe, in sicer bodisi na podlagi skupne odločitve, dosežene med organom za reševanje, pristojnim na ravni skupine, in organom za reševanje, pristojnim za podrejeno družbo na posamični podlagi, bodisi na podlagi odločitve, ki jo organ za reševanje podrejene družbe sprejme v primeru, ko skupna odločitev ni sprejeta. Da bi zagotovili, da se EBA zagotovijo potrebne informacije tako o nadrejeni družbi kot o podrejenih družbah, bi moral zadevni organ za reševanje, pristojen na ravni skupine, EBA ob usklajevanju s konsolidacijskim nadzornikom v zvezi z zadevno nadrejeno družbo obvestiti tako o minimalni zahtevi glede kapitala in kvalificiranih obveznosti, določeni na posamični osnovi, kot tudi o minimalni zahtevi glede kapitala in kvalificiranih obveznosti, določeni na konsolidirani osnovi, organi za reševanje, pristojni za podrejene družbe skupine, pa bi morali ob usklajevanju s pristojnimi organi EBA obvestiti o minimalni zahtevi glede kapitala in kvalificiranih obveznosti, ki se je določila za vsako institucijo pod njihovo jurisdikcijo.

(4) Da bi spodbujali usklajevanje praks glede odločitev o minimalni zahtevi glede kapitala in kvalificiranih obveznosti ter okrepili vlogo EBA pri spremljanju, bi bilo treba določiti enotna obdobja poročanja in datume predložitve, ko morajo organi za reševanje informacije poslati EBA.

(5) Ta uredba temelji na osnutkih izvedbenih tehničnih standardov, ki jih je EBA predložil Komisiji.

(6) EBA je o osnutkih izvedbenih tehničnih standardov, na katerih temelji ta uredba, izvedel odprta javna posvetovanja, analiziral morebitne s tem povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (3) –

SPREJELA NASLEDNJO UREDBO:

Člen 1

Informacije, ki se vključijo v predloge

1. Organi za reševanje ob usklajevanju s pristojnimi organi za namene obveščanja EBA o minimalni zahtevi glede kapitala in kvalificiranih obveznosti in, kjer je ustrezno, o zahtevi iz člena 45(13) Direktive 2014/59/EU, ki se določita za vsako institucijo pod njihovo jurisdikcijo na posamični in individualni podlagi v skladu s členom 45(16) navedene direktive, EBA pošljejo informacije, določene v predlogah iz Prilog I in II k tej uredbi.

2. V zvezi z institucijami, ki so del skupin, za katere se uporablja konsolidirana minimalna zahteva glede kapitala in kvalificiranih obveznosti, organi za reševanje ob usklajevanju s pristojnimi organi EBA pošljejo tudi informacije, določene v predlogi iz Priloge III.

3. Organi za reševanje za namene odstavkov 1 in 2, kjer je navedeno v predlogi iz Priloge II, predložijo kvalitativne informacije, v katerih po najboljših močeh pojasnijo razloge za odločitve o minimalni zahtevi glede kapitala in kvalificiranih obveznosti, po potrebi vključno s sklici na načrte reševanja za posamezne institucije ali načrte reševanja skupine, javnimi odločitvami ali političnimi izjavami organa za reševanje ali drugimi podpornimi dokumenti.

4. Izrazi iz Priloge II imajo pomen, kot ga imajo v ustreznih določbah iz zadevnega stolpca razpredelnice, vključene v navedeno prilogo.

Člen 2

Poenostavljene zahteve glede poročanja za institucije, za katere veljajo opustitve, in institucije, pri katerih je znesek za dokapitalizacijo enak nič

1. Z odstopanjem od člena 1 te uredbe v zvezi z institucijami, za katere veljajo opustitve uporabe minimalne zahteve glede kapitala in kvalificiranih obveznosti v skladu s členom 45(11) ali (12) Direktive 2014/59/EU, organi za reševanje EBA pošljejo informacije iz Priloge I ter stolpcev 10 do 90 Priloge II, za institucije, ki so del skupine, za katero se uporablja konsolidirana minimalna zahteva glede kapitala in kvalificiranih obveznosti, pa tudi informacije iz Priloge III k tej uredbi.

2. Z odstopanjem od člena 1 te uredbe organi za reševanje v zvezi s tistimi institucijami, pri katerih je znesek za dokapitalizacijo enak nič v skladu s členom 2(2) Delegirane uredbe (EU) 2016/1450, pošljejo EBA informacije iz Priloge I ter stolpcev 10 do 120 Priloge II, za institucije, ki so del skupine, za katero se uporablja konsolidirana minimalna zahteva glede kapitala in kvalificiranih obveznosti, pa tudi informacije iz Priloge III k tej uredbi.

Člen 3

Organ poročanja v primeru skupin

V primeru skupin, za katere se uporablja konsolidirana minimalna zahteva glede kapitala in kvalificiranih obveznosti, se informacije iz členov 1 in 2 predložijo na naslednji način:

(a) zadevni organ za reševanje, pristojen na ravni skupine, v sodelovanju s konsolidacijskim nadzornikom EBA obvesti tako o minimalni zahtevi glede kapitala in kvalificiranih obveznosti, določeni na posamični podlagi, kot tudi o minimalni zahtevi glede kapitala in kvalificiranih obveznosti, določeni na konsolidirani podlagi, za nadrejeno družbo v Uniji ali nadrejeno družbo iz člena 2 Uredbe (EU) št. 806/2014 Evropskega parlamenta in Sveta (4);

(b) zadevni organi za reševanje v sodelovanju s pristojnim organom EBA obvestijo o minimalni zahtevi glede kapitala in kvalificiranih obveznosti, ki se uporabi za podrejene družbe skupine pod njihovo jurisdikcijo na posamični podlagi.

Člen 4

Obdobja poročanja in datumi predložitve

1. Organi za reševanje informacije iz člena 1 pošljejo nemudoma po sprejetju odločitve o določitvi minimalne zahteve glede kapitala in kvalificiranih obveznosti ali po njeni posodobitvi.

2. Organi za reševanje informacije iz člena 2 za minimalno kapitalsko zahtevo glede kapitala in kvalificiranih obveznosti, ki se je določila in velja po 1. aprilu vsako leto, sporočijo do 30. aprila istega leta.

Člen 5

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. marca 2018 Za Komisijo Predsednik Jean-Claude JUNCKER

(1) UL L 173, 12.6.2014, str. 190.

(2) Delegirana uredba Komisije (EU) 2016/1450 z dne 23. maja 2016 o dopolnitvi Direktive 2014/59/EU Evropskega parlamenta in Sveta glede regulativnih tehničnih standardov, ki določajo merila v zvezi z metodologijo za določitev minimalne zahteve glede kapitala in kvalificiranih obveznosti (UL L 237, 3.9.2016, str. 1).

(3) Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).

(4) Uredba (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL L 225, 30.7.2014, str. 1).

PRILOGA I Informacije o organu za reševanje, ki poroča Organ za reševanje, ki poroča Datum predložitve Kontaktna oseba Ime E-naslov Telefon Splošne opombe (če so)

PRILOGA II Informacije o minimalni zahtevi glede kapitala in kvalificiranih obveznosti (MREL) Obvezno Poenostavljena predloga za poročanje (kadar je vrednost stolpca 90 „da“) Ni obvezno za institucije, pri katerih je znesek za dokapitalizacijo pri uporabi člena 2(2) Delegirane uredbe Komisije (EU) 2016/1450 enak nič Izpolni se za vse institucije Za institucije, pri katerih je znesek za dokapitalizacijo pri uporabi člena 2(2) Delegirane uredbe Komisije (EU) 2016/1450 enak nič Vrsta zahteve Skupne obveznosti in kapital Znesek skupne izpostavljenosti tveganjem Imenovalec stopnje finančnega vzvoda Znesek za pokrivanje izgub Znesek za dokapitalizacijo Prilagoditve v zvezi z ovirami za rešljivost, velikostjo, sistemskim tveganjem in prispevki sistema jamstva za vloge Skupna ocena MREL Prehodne ureditve in ureditve po končanem reševanju (če je ustrezno) Pravna podlaga Člen 45(7) in (8) Direktive 2014/59/EU ali člen 12(8) Uredbe (EU) št. 806/2014 Splošne informacije Člen 45(11) in (12) Direktive 2014/59/EU ali člen 12(10) Uredbe (EU) št. 806/2014 Poenostavljena predloga za poročanje (če je ustrezno) Člen 1(4) Izvedbene uredbe Komisije (EU) 2016/962 Člen 1(4) Delegirane uredbe Komisije (EU) 2016/1450 Člen 1(5)(b)(i) in/ali člen 1(5)(b)(ii) Delegirane uredbe Komisije (EU) 2016/1450 Člen 45(9) in (10) Direktive 2014/59/EU Člen 7(2) Delegirane uredbe Komisije (EU) 2016/1450 Člen 2(3) Delegirane uredbe Komisije (EU) 2016/1450 in člen 92(3) in (4) Uredbe (EU) št. 575/2013 (1) Člen 2(3) Delegirane uredbe Komisije (EU) 2016/1450 in člen 429(4) do (11) Uredbe (EU) št. 575/2013 Člen 1(4) Delegirane uredbe Komisije (EU) 2016/1450 Člen 1(5)(b)(i) Delegirane uredbe Komisije (EU) 2016/1450 Člen 1(5)(b)(ii) Delegirane uredbe Komisije (EU) 2016/1450 Člen 2(5) in (6) Delegirane uredbe Komisije (EU) 2016/1450 Člen 2(7) in (8) Delegirane uredbe Komisije (EU) 2016/1450 Člen 2(8) Delegirane uredbe Komisije (EU) 2016/1450 Člen 2(9) Delegirane uredbe Komisije (EU) 2016/1450 Člen 2(10) Delegirane uredbe Komisije (EU) 2016/1450 Člen 3 Delegirane uredbe Komisije (EU) 2016/1450 Člen 5 Delegirane uredbe Komisije (EU) 2016/1450 Člen 6 Delegirane uredbe Komisije (EU) 2016/1450 Člen 7(1) Delegirane uredbe Komisije (EU) 2016/1450 Člen 7(2) Delegirane uredbe Komisije (EU) 2016/1450 Člen 45(13) Direktive 2014/59/EU Člen 8 Delegirane uredbe Komisije (EU) 2016/1450 Člen 8(2) Delegirane uredbe Komisije (EU) 2016/1450 Identifikator pravnih subjektov (LEI) Konsolidirana ali posamična zahteva? Naziv subjekta Država članica ustanovitve Ali je organ za reševanje, ki poroča, organ za reševanje, pristojen na ravni skupine? Datum odločitve o MREL ali odločitve o opustitvi Ali je uporabo MREL opustil organ za reševanje? Opombe Poenostavljena predloga za poročanje (če je ustrezno) Vrsta institucije (če je ustrezno) MREL enaka privzetemu znesku za pokritje izgub? Vrste prilagoditev zneska za pokritje izgub (če je ustrezno) MREL določena s skupno odločitvijo Stanje Referenčni datum poročanja postavke 140 Stanje Referenčni datum poročanja postavke 160 Predviden po reševanju Opombe Stanje Referenčni datum poročanja postavke 200 Predviden po reševanju Opombe Privzeti znesek za pokritje izgub v skladu s členom 1(4) Delegirane uredbe Komisije (EU) 2016/1450 Prilagoditev navzgor Vrsta prilagoditve navzgor Opombe Prilagoditev navzdol Vrsta prilagoditve navzdol Opombe Skupaj (240 + 250 + 280) Za izpolnjevanje pogojev za pridobitev dovoljenja Privzeti dodatni znesek za ohranjanje tržnega zaupanja z izpolnjevanjem blažilnikov Prilagoditev za ohranjanje tržnega zaupanja po primerjanju s primerljivimi subjekti Opombe Prilagoditev navzdol ob upoštevanju informacij, prejetih od pristojnega organa, v zvezi s poslovnim modelom, modelom financiranja in splošnim profilom tveganja institucije Opombe Prilagoditev stolpca 330 za podrejene družbe skupine Opombe Skupaj (320 + 330 + 340 + 360 + 380) Za izključitve iz reševanja s sredstvi upnikov Opombe Za velikost in sistemsko tveganje Opombe Za prispevke sistema jamstva za vloge k financiranju reševanja Opombe Skupaj (410 + 430 + 450) Skupaj (310 + 400 + 470) MREL kot odstotek vseh obveznosti in kapitala (480/140) Odstotek MREL, ki se izpolni s pogodbenimi instrumenti za reševanje s sredstvi upnikov Datum, na katerega mora biti izpolnjena zahteva iz stolpca 490 Vrsta prehodnih ureditev Načrtovana MREL (kot % vseh obveznosti in kapitala) Predvideni datum uporabe Načrtovana MREL (kot % vseh obveznosti in kapitala) Predvideni datum uporabe Načrtovana MREL (kot % vseh obveznosti in kapitala) Predvideni datum uporabe Načrtovana MREL (kot % vseh obveznosti in kapitala) Predvideni datum uporabe Računovodski okvir 10 20 30 40 50 60 70 80 90 100 110 120 130 140 150 160 170 180 190 200 210 220 230 240 250 260 270 280 290 300 310 320 330 340 350 360 370 380 390 400 410 420 430 440 450 460 470 480 490 500 510 520 530 540 550 560 570 580 590 600 610 (1) Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).